સનથકુમાર કે જે હવે અંડર-19 અને India A ટીમના કોચિંગ સ્ટાફમાં શામેલ છે તેમણે સૌથી પહેલા હનુમા વિહારીના શાનદાર બેટ્સમેન હોવાની પ્રતિભા ઓળખી હતી. તે સમયે સનથ આંધ્રપ્રદેશના કોચ હતા. તેમણે એક વેબસાઈટને આપેલા ઈન્ટરવ્યુમાં જણાવ્યુ કે, ‘વિકેટના સ્કવેયર સાઈડમાં હનુમા ઘણા સ્ટ્રોંગ છે, તે એક બેક ફૂટના બેટ્સમેનની સૌથી મોટી પ્રતિભા છે.' તેમણે વિહારીની પ્રતિભા વિશે એક ખાસ વાત જણાવી જે છે, ‘કોઈ પણ બોલરની લેંથને પિક કરવી જે તેને શોર્ટ રમવા માટે ઘણો સમય આપે છે.' તેમણે જણાવ્યુ કે હાલના દિવસોમાં તેમણે પોતાના બેટ સ્વિંગ પર ઘણુ કામ કર્યુ છે. સીધુ રમવુ અને શરીરની નજીક રમવુ તેની સૌથી મોટી સ્ટ્રેન્થ છે. આવી પ્રતિભા ઓછા યુવા ખેલાડીઓમાં છે જેના કારણે તે ઓસ્ટ્રેલિયા ઈંગ્લેન્ડની પિચો પર ઘણા સફળ રહ્યા છે.